בבחירות 2018 התחלקו 13 המושבים במועצת העיר התמודדו עשר רשימות, מתוכן נבחרו שבע: רשימת "הבית היהודי" ורשימת "התאחדות הספרדים אהבת ישראל חב"ד" זכו ב-3 מושבים כל אחת. רשימת "צעירים 2018" ורשימת "התקווה לעידן חדש" זכו בשני מנדטים כל אחת. רשימת "קריה אחת", איחוד של הקהילה האתיופית ומפלגת העבודה, רשימת "הכח לתושבים" ורשימת "הליכוד" זכו במנדט אחד כל אחת.
קריית עקרון.
ראש המועצה המקומית קריית עקרון המכהן הוא חובב צברי, לו זו קדנציה שנייה בתפקיד.
קריית שמונה.
ראש עיריית קריית שמונה הוא אביחי שטרן שניצח את קודמו ניסים מלכה בסיבוב הבחירות השני.
קרני שומרון.
ראש המועצה המכהן של קרני שומרון הוא יגאל להב לו זו כהונה שנייה בתפקיד.
למועצה התמודדה גם סיעת "דורות".
ראמה.
ראש המועצה המקומית ראמה המכהן, שאוקי לטיף, התמודד ב-2018 כמועמד יחיד וזכה לתמיכה של 87.61% מהקולות.
ראש העין.
ראש העירייה המכהן של ראש העין הוא שלום בן-משה, שנבחר לראשונה בסיבוב בראשון ב-2013 ובשנית ב-2018, אז נזקק לסיבוב השני כדי לנצח.
ראש פינה.
ראש מועצת ראש פינה הנוכחי הוא מוטי חטיאל שזכה לראשונה בתפקיד בבחירות 2018, בהם ניצח בסיבוב השני.
מספר חברי המועצה עלה בבחירות 2018 מ-7 ל-9 מושבים.
ראשון לציון.
בראשות עיריית ראשון לציון עומד רז קינסטליך, אשר ניצח בבחירות 2018 בסיבוב השני את דב צור, אשר כיהן כראש העיר בין השנים 2008–2018.
מועצת העיר היוצאת מונה 29 מושבים.
רהט.
ראש העירייה המכהן ברהט הוא פאיז אבו סהיבאן, שהביס בסיבוב ראשון את קודמוו טלאל אל-קרינאווי ו-3 מועמדים נוספים.
במועצת העיר היוצאת היו 17 מקומות.
רחובות.
רחמים מלול, המכהן כראש עיריית רחובות מאז מרץ 2009 מטעם הליכוד, ונבחר ב-2018 לתקופת כהונה נוספת כמועמד יחיד עם תמיכה של 63.16%, הודיע על כוונתו להתמודד גם ב-2023. מולו יתמודד ראש סיעת "רחובותי" וסגן ראש העיר לשעבר מתן דיל.
מספר חברי מועצת העיר עלה ב-2018 מ-23 ל-25.
ריינה.
ראש מועצה מקומית ריינה הוא ג'מיל בסול.
רכסים.
מועצה מקומית רכסים עברה בעשורים שקדמו לבחירות תהליך התחרדות שבעקבותיו רוב מוחלט של חברי המועצה המכהנים כיום הם חרדים המיוצגים ברשימת "שי" המשותפת למפלגות דגל התורה וש"ס. זהות מועמדה לראשות המועצה נקבע בהסכם רוטציה בין המפלגות, ולפי הסכם זה נציג ש"ס דן כהן שכיהן בתפקיד בשנים 2008–2013 ושוב מ-2018, אז הוכרזו כהן ורשימת "שי" כזוכים, לאחר שהיו מועמדים יחידים, אמור להיות מוחלף על ידי נציג דגל התורה יצחק רייך.
מספר המנדטים במועצה עלה בבחירות 2018 מ-9 ל-11.
רמלה.
ראש עיריית רמלה, המכהן, מיכאל וידל, איש הליכוד, נבחר בשנית לראשות העיר לאחר שנבחר לראשונה בבחירות מיוחדות ב-2017.
מספר חברי המועצה הנבחרים עלה בבחירות 2018 מ-17 ל-19.
רמת גן.
ראש העירייה המכהן של רמת גן הוא חבר הכנסת והשגריר לשעבר כרמל שאמה הכהן, שאמה ניצח לאחר מערכת בחירות סוערת את קודמו בתפקיד ישראל זינגר בסיבוב שני, כאשר בסיבוב הראשון השתתפו 6 מועמדים מתוך 9 מועמדים שהודיעו תחילה על כוונתם להתמודד לתפקיד. בסוף 2021 הודיע ליעד אילני, מי שהתמודד ב-2018 ולאחר הבחירות התמנה ליו"ר האופוזיציה העירונית על התמודדות מול שאמה הכהן על תפקיד ראש העיר.
בבחירות למועצה שהתקיימו ב-2018 נבחרו 13 רשימות מתוך 19 שהתמודדו, והן התחלקו בין 25 מושבים: סיעות "רמת גן שלנו", "רמת גן אחת" ו"זינגר לרמת גן" זכו ב-3 מושבים כל אחת, "הרמתגנים עם אביהוא", "יש עתיד", "הליכוד", "מרצ", "רשימת הצעירים" ו"הסיעה הדתית" ב-2 מושבים כל אחת, ו"רמת גן בראש", "רמת גני", "כח לאזרחים ותיקים" ו"תנופה ירוקה" זכו במושב אחד כל אחת.
רמת השרון.
ראש עיריית רמת השרון המכהן הוא אבירם גרובר מסיעת "בית", המכהן בתפקיד מאז 2016, שנבחר ב-2018 בשנית בסיבוב בחירות שני.
מספר חברי המועצה הנבחרים עלה בבחירות 2018 מ-15 ל-17.
רמת ישי.
ראש מועצת רמת ישי הוא עופר בן אליעזר (רשימת "רמה"), המכהן בתפקיד ברציפות מאז 2008, נבחר ב-2018 לתקופת כהונה נוספת.
במועצה שנבחרה ב-2018 מכהנים 9 חברי מועצה המייצגים 5 רשימות שונות.
רעננה.
ראש עיריית רעננה הוא חיים ברוידא (רשימת "חיים ברעננה") שניצח בסיבוב שני את קודמו בתפקיד איתן גינזבורג מרשימת "לב", שנבחר כעבור מספר חודשים לכנסת.
החל מספטמבר 2021, המועצה ברעננה היא מועצה לעומתית. 10 מתוך 19 חברי המועצה הצליחו לשלול את שכר הסגנים ועיכבו את אישור התקציב. בעקבות כך, המועצה הייתה בסכנת פיזור. אך לבסוף העבירה תקציב ולא התפזרה.
המועצה מורכבת מ-8 סיעות. הסיעה הגדולה ביותר היא סיעת "מרצ רעננה החופשית", לה 4 מושבים במועצת העיר.
שבלי - אום אל-גנם.
ראש המועצה המקומית שבלי - אום אל-גנם הוא מוניר שיבלי שנבחר ב-2018 כמועמד יחיד בסיבוב השני לאחר שהמועמד השני שעלה לסיבוב השני פרש.
שגב-שלום.
ראש המועצה המקומית שגב שלום הוא עאמר אבו מעמר.
בבחירות 2018 התחלקו 11 המקומות במועצה בין 5 רשימות, בראשן "שגב שלום המאוחדת" בראשות ראש המועצה עאמר אבו מעמר שזכתה ב-6 מושבים.
שדרות.
אלון דוידי הוא ראש עיריית שדרות מאז בחירות 2013, מטעם סיעת "מחר". דוידי נבחר לכנסת העשרים וארבע ברשימת ימינה, אך התפטר ממועמדותו יום לפני השבעת הכנסת ונותר בתפקידו כראש עיריית שדרות.
בבחירות 2018 נבחרו 15 מועמדים למועצת העיר.
שוהם.
ראש מועצה מקומית שוהם המכהן הוא איתן פטיגרו מרשימת "שוהם שלנו" שנבחר לתפקיד ב-2018 לאחר שניצח 4 מועמדים אחרים בסיבוב הראשון.
שלומי.
ראש מועצה מקומית שלומי הוא גבריאל נעמן.
שעב.
ראש המועצה המקומית שעב הוא מחמוד בוקאעי שנבחר לתפקיד ב-2018 בסיבוב השני לאחר סיבוב ראשון בו התמודדו על התפקיד 6 מועמדים.
שפרעם.
ראשות עיריית שפרעם הוא עורסאן יאסין שכיהן בשנים 1998 - 2008 ונבחר שוב לתפקיד ב-2018 מול 3 מועמדים אחרים.
תל אביב יפו.
רון חולדאי מכהן כראש עיריית תל אביב-יפו מאז 1998 והצהיר כי יתמודד לקדנציה שישית. בנוסף, הצהיר על התמודדותו עמוס שפירא, בעברו מנכ"ל של חברות מובילות במשק הישראלי.
מועצת העיר מונה 31 מושבים, מספר המושבים המקסימלי, מתוכם 7 הם של מפלגת "תל אביב 1" של ראש העיר רון חולדאי.
תל מונד.
ב-24 בנובמבר 2020 התקיימו בחירות מיוחדות לראשות ולמועצת המועצה המקומית תל מונד לאחר 3 שנות כהונה של ועדה קרואה מטעם משרד הפנים. לין קפלן גברה בסיבוב שני על המועמד אבי אליהו
במועצה מכהנים 11 חברים מטעם 4 סיעות. הסיעה הגדולה ביותר היא סיעת "תל מונד אחת" שלה 4 מנדטים.
תל שבע.
ראש המועצה המקומית תל שבע הוא עומאר אבו רקייק שעלה בבחירות 2018 לסיבוב השני מול מתמודד נוסף שפרש וקיבל 98% תמיכה כמועמד יחיד בסיבוב זה.
בבחירות 2018 היו 13 מקומות במליאת המועצה.
רשויות בהן לא מתקיימות בחירות.
בשתי המועצות המקומיות התעשייתיות הקיימות (נאות חובב ומגדל תפן) לא תתקיימנה בחירות, משום שבהן על פי חוק ממונה ראש המועצה על ידי שר הפנים.
המועצה המקומית שער השומרון הוקמה במאי 2022 כאיחוד של היישובים "עץ אפרים" ו"שערי תקווה". ראש המועצה הראשון, אבי רואה, מונה באותו חודש לתקופה של 4 שנים ולא צפויות להיערך בחירות במועצה עד 2026.
"מנהלת שירותים אזרחיים" היא גוף מוניציפלי ייחודי ששטח פעילותה הוא האזרחים הישראלים והנכסים שברשותם שבאזור H-2 שבחברון (שטח היישוב היהודי בחברון), זאת במקביל לפעילות עיריית חברון הפלסטינית. המנהלת הוקמה ב-2017 ומונה לה ראש מנהלת (תחילה אברהם בן יוסף ואחריו הרב הלל הורוביץ שהתפטר בסוף 2021). הבחירות הראשונות למנהלת ולראשה צפויות להיערך ב-20 בספטמבר 2022.
אליס גי בלאשה
צ'ארלס ד'אוילי
צ'ארלס ד'אוילי (אנגלית: Charles D'Oyly : 1781–1845) היה פקיד ציבור וצייר בריטי מדאקה. הוא היה בשירות האזרחי של בנגל שבסיסו בכלכותה משנת 1797 עד 1838.הוא מילא תפקידים בכירים בחברת הודו המזרחית, וידוע בעיקר כאמן חובב, משורר ומוציא לאור, שפרסם ספרים רבים הכוללים תחריטים וליטוגרפיות עם נושאים הודיים.
חיים וקריירה.
צ'ארלס ד'אוילי נולד במורשידאבאד, הודו ב-17 בספטמבר 1781 למשפחה ששירתה זמן רב בהודו. הוא היה בנם של סר ג'ון-הדלי ד'אוילי, הברונט השישי ודיאנה רוכפורט.
אביו, היה נציג חברת הודו המזרחית בחצר המלכות בבאר עלי במורשידאבאד. כילד ד'אוילי נסע לאנגליה עם המשפחה ב-1785 וקיבל שם את השכלתו הרשמית הראשונה. ב-1798 חזר להודו כעוזר לרשם בבית המשפט לערעורים בכלכותה. ב-1803 מונה ל'שומר הרשומות' במשרדו של המושל הכללי.
לאחר מות אביו ב-1818, ד'אוילי ירש את אביו וקיבל תואר אבירות. בשנים הבאות מילא תפקידים בכירים בין השנים 1808 ל-1817, כגון אחראי המכס בכלכותה (1818) וחבר בכיר במועצת המכס, המלח, האופיום והים (1833) הוא פרש מתפקידיו האדמיניסטרטיביים ב-1838.
הוא התחתן תחילה עם בת דודתו, מריאן גריר (נפטרה 1805), בתו של ויליאם גריר; ולאחר מכן עם אליזבת ג'יין רוס, בתו של מייג'ור תומאס רוס.
לאחר ששירת בחברה במשך ארבעים שנה, בריאותו התרופפה ואילצה את ד'אוילי לעזוב את הודו ב-1838. רוב שארית חייו בילה באיטליה.
ד'אולי מת באיטליה ב-21 בספטמבר 1845.
צ'ארלס צייר ללא הרף והתעניין באמנויות באופן כללי. הוא מצא שעיסוקי הפנאי הללו הם דרך נעימה להפיג את השעמום הקשור לחיים הקולוניאליים. ביולי, 1824, הוא הקים אגודת אמנות חובבים שאותה כינה 'האגודת המאוחדת של פטנה וגאיה' במטרה "לקדם את האמנויות והמדעים ולהפיץ שימחה ועליזות" הבישוף הבר, שביקר בפטנה בשנות הארבעים של המאה ה-19, תיאר את ד'אוילי כ"אמן הג'נטלמן הטוב ביותר שפגשתי אי פעם".